Dasjus

Dasjus () – vedinės mitologijos būtybė: demonas, arijų priešas, kurį nukauna Indra, iš dangaus į jį žiebdamas ugnį.RV I.33.7, RV I.103.3 Kitąsyk jo žudiku vadinamas Soma.RV IX.88.4 Indra ir Soma vadinami epitetu dásyuhán („dasjažudis“), o jų kova su dasjais – dásyuhátya („dasjažudystė“). Dasjais taip pat vadinama ir priešiškų, demoniškų būtybių aibė.

Kitas sinonimiškas vedose vartojamas žodis – Dasa (). Tai demoniškos, priešiškos būtybės ar jų vadas, protėvis. Dasai priešiški arijams, tvenkia upes (ā́pas), šios kartais vadinamos jų žmonomis. Dasus persekioja ir žudo Indra. „Rigvedoje“ paminėta keletas dasų vardų: Šambara (śámbara), Šušna (śuṣṇa), Namučis (namuci), Piprus (pípru), Dhunis (dhúni), Čumuris (cúmuri), Dribhyka (dṛbhīka), Rudhikra (rudhikrā́), Anaršanis, Sribinda (sṛ́binda), Ilybiša (ilībiśa) ir kt.

Dasai, dasjai aprašomi kaip beveidžiai, benosiai (anā́s), menkystos (ádhara), nežmoniški (ámānuṣa), vagys (dhanín).http://www.sanskrit-lexicon.uni-koeln.de/cgi-bin/monier/serveimg.pl?file=/scans/MWScan/MWScanjpg/mw0473-dazasyA.jpg  Jie priešiški dievams, aukojimui. Paprastai linkstama manyti, kad dasų, dasjų įvaizdis susidaręs iš neindoeuropietiškų tautų, kurias, keldamiesi į Indiją, užkariavę arijai.

Abu žodžiai kildinami nuo šaknų dās-/dāsati („duoti“ ?; „būti priešu“ ?) ir das- („išvargti, išsekti, silpti, alpti“). Vėliau žodžiu dāsá įvardijamas vergas, tarnas.

 Šaltiniai 

Kategorija:Vedizmas
Kategorija:Demonai